**សម្ភាសរបស់ឈ្មោះ ខឿន សំអន**

ក៖ អ្នកសម្ភាសឈ្មោះ : ហេង សុជីវី ខ៖ អ្នកត្រូវបានគេសម្ភាសឈ្មោះ ខឿន សំអន

**ពត៌មានសង្ខេបឈ្មោះ ខឿន សំអន**

គាត់មានឈ្មោះ ខឿន សំអន ភេទស្រី ទីកន្លែងកំណើតឃុំជាងដែក ស្រុកជាងដែក កំពង់ត្របែក ខេត្តព្រៃវែង ទីលំនៅបច្ចុប្បន្ននៅភូមិបឹងកាទឹប​​​ ការសិក្សារបស់គាត់ត្រឹមថ្នាក់ទី៦ ។ កាលពីមិនទាន់រៀបការ​ គាត់ធ្វើការរោងចក្រទឹកសុទ្ធវិតាល់ ដល់តែគាត់រៀបការមានគ្រួសារ គាត់បានឈប់ រួចហើយគាត់ត្បាញហូល ផាមួងជាមួយម្តាយក្មេក បានតែមួយឆ្នាំគាត់បានឈប់ផ្អាករយះពេល ដោយសារគាត់ឆ្លងទន្លេ មានកូនប្រុសម្នាក់ ។ គាត់រៀបការជាមួយប្តីគាត់បានកូនស្រី១ អាយុ១ខួប៨ខែ ហើយកូនប្រុសពៅគេអាយុទើបតែ៤ខែ ។គាត់មានបងប្អូន៤នាក់ ស្រី៣នាក់ ប្រុស១នាក់ គាត់ជាកូនទី១ ប្អូនគាត់រៀន បានត្រឹមថ្នាក់ទី៣ ប្អូនគាត់មួយទៀត រៀនបានត្រឹមថ្នាក់ទី៤ ពៅគេ អត់ទាន់ឈប់ទេ ទឹមចូលរៀន។ ឪពុកម្តាយគាត់នៅស្រុកព្រៃផ្នៅ គាត់ពុកគាត់មានឈ្មោះពៅ អាន ម្តាយគាត់មាន ឈ្មោះ ហែម សម្ឆស្ស ហើយម្តាយគាត់អាយុ៤០ ពុកគាត់អាយុ៤២ គាត់មានមុខរបរជាអ្នកធ្វើស្រែ។ ចំណែកសព្វថ្ងៃគាត់មានតែជីដូនខាងឪពុក អាយុ៦០ឆ្នាំ កាលពីគាត់នៅក្មេង គាត់ភ្ជួរស្រែ ដកស្ទូង។

ក៖ចាស ជាដំបូង សូមជម្រាបសួរបងស្រី...!

ខ៖ចាស! ជម្រាបសួរ

ក៖ចាស អ្ហឺ...ថ្ងៃនេះ ខ្ញុំមានឪកាសមកសម្ភាសបងផ្ទាល់ម៉ង!​ហើយថ្ងៃសម្ភាស២៨ ខែ៩ ឆ្នាំ២០១៨។ ខ៖ចាស

ក៖ចាស ខ្ញុំឈ្មោះហេង សុជីវី ជាអ្នកសម្ភាស ហើយបងស្រីវិញ មានឈ្មោះអីដែរ?

ខ៖ឈ្មោះខឿន សំអន

ក៖ឈ្មោះហ្នឹង ត្រូវជាមួយអត្តសញ្ញាណប័ណ្ណបងអ្ហេ?

ខ៖ចាស

ក៖ទឹងនាមត្រកូលបងទាំងអស់អ្ហូ?

ខ​៖ចាស

ក៖ហើយបងមានស្រុកកំណើតនៅណាដែរបង?

ខ​៖ខ្ញុំនៅខេត្តព្រៃវែង

ក៖នៅភូមិឃុំអីដែរបង?

ខ៖ឃុំជាងដែក ស្រុកជាងដែក កំពង់ត្របែក ខេត្តព្រៃវែង

ក៖ហើយសព្វថ្ងៃ បងមានទីលំនៅ នៅណា?

ខ៖នៅមួយម៉ែ មិនដឹងថានៅជាមួយណាផង!

ក៖នៅភូមិអី ឃុំអី បងដឹងអត់?

ខ៖អត់ទាន់ដឹង! អ្ហឺ...នៅភូមិ អ្ហឺ...គេហៅភូមិបឹងកាទឹប

ក៖ហ៊ឹម

ខ៖ដល់ពេលទៅហ្នឹងចឹងទៅ អត់បានចេញទៅស្រុក

ក៖អញ្ចឹងអូ?

ខ៖ចាស

ក៖អូ ហើយចឹង បានបងប្អូនម៉ាននាក់?

ខ៖បងប្អូនខ្ញុំ៤នាក់

ក៖ស្រីម៉ាន ប្រុសម៉ាន?

ខ៖ស្រី៣​ ប្រុស១!

ក៖ហើយចុះបង កូនទីម៉ាន នៅក្នុងគ្រួសារ?

ខ៖ខ្ញុំ​! កូនទី១ កូនបង...

ក៖កូនបងគេ បង្អស់ទៀត

ខ៖ចាស

ក៖ហើយបងប្អូនបងអ្ហា កាលពីមុនអ្ហា ចូលចិត្តលេងអីមួយគ្នា នៅកុមារភាព?

ខ៖អ្ហឺ...យាយទៅ ចូលចិត្តលេង លេងទាញព្រាត់ លេងអីមួយគ្នាចឹងអ្ហាណា ចេះតែនាំគ្នាឡើងទៅ

ក៖ចាស ហើយបងបានរៀនថ្នាក់ទៅម៉ានដែរ?

ខ៖ខ្ញុំរៀន បានថ្នាក់ទី៦

ក៖ហើយកាលហ្នឹងអ្ហា មានចេះសរសេរ ចេះអានភាសាខ្មែរយើងបានល្អអ្ហេ? ទឹងការសរសេរ ទឹងការអានដែរ?

ខ៖ហើយបើសិនជាអាន អានបានខ្លះៗអញ្ចឹងអ្ហា ព្រោះបានសរសេរ បានខ្លះៗ ព្រោះមិនបានច្រើនដូចគេ ព្រោះខ្ញុំអត់សូវបានរៀនដែរ មើលប្អូន មើលអីផង

ក៖ហ៊ឹម...ចាស ហើយជីវិតពេលហ្នឹង ម៉េចបានឈប់រៀន រៀនទី!ទី៦

ខ៖ហើយវា...អ្ហឺ...ម៉ែខ្ញុំ គាត់ៗអត់លុយ​អោយខ្ញុំរៀនត...ហើយចឹងៗ​គាត់អោយខ្ញុំឈប់ ហើយខ្ញុំក៏ទៅធ្វើការ ខ្ញុំធ្វើការ តាំងពីអាយុ១៣ឆ្នាំ។ អ្ហឺ...ធើការនៅខេត្តពោធិសាត់អ្ហូ ទៅធើការនៅហ្នឹងរហូតដល់៣ឆ្នាំ ហើយឈប់រៀនហ្នឹងរហូត ហើយក៏ឈប់រៀនទៅ រៀនឈប់ៗ ហើយសុំគ្រូឈប់ហ្នឹងទៅ ហើយក៏អត់មានលុយ អត់អីទៅ អត់មានលុយរៀនត..

ក៖ហ៊ឹម...ចាស!​ហើយអ្ហឺ...សំរាប់កាលពីមុនឡើយដែរ បងស្រីផ្ទាល់ បានរៀនសូត្របានអីដែរ ហើយចំណែកបងប្អូនបងផ្ទាល់វិញ គាត់បានរៀនសូត្រ បានរៀនអីដូចបងអត់?

ខ៖ប្អូនខ្ញុំ! បន្ទាប់ខ្ញុំ បានត្រឹមថ្នាក់ទី៣ ដល់ហើយអ្ហឺ..ប្អូនខ្ញុំមួយទៀត រៀនបានត្រឹមថ្នាក់ទី៤ តែទី៤ហ្នឹងអ្ហា មីទូចហ្នឹង អត់ទាន់ឈប់ទេ ទឹមចូលរៀន។

ក៖អូ...ហើយសព្វថ្ងៃហ្នឹង គាត់នៅស្រុករឺក៏ធើការ នៅណាបង?

ខ៖គាត់នៅស្រុក!​ នៅមួយម៉ែ នៅស្រុក!

ក៖ចាស ហើយគាត់ទាក់ទងអីបងដែរ?

ខ៖ទាក់ទងម៉ោរហូត

ក៖ឆ្លងម៉ោ សួរ...

ខ៖សុខទុក្ខអីចឹងអ្ហាណា ហើយបងអី ដែលទៅលេងផ្ទះ ទៅលេងធម្មតាតាអ្ហី?

ក៖ហើយជីវិត កាលពីមុនហ្នឹង មានក្តីស្រម៉ៃ ចង់ធ្វើអីអ្ហេ?

ខ៖ក្តីស្រម៉ៃ ដូចចង់រៀនអោយខ្ពស់ ដូចគេដែរ តែអត់បានរៀន

ក៖រៀនអោយខ្ពស់!ថ្នាក់ទីម៉ានដែរ ដល់ត្រឹមណាដែរ?​

ខ៖អ៊ូយ...ត្រឹមអស់ៗ​ត្រឹមថ្នាក់ទី១២​ក៏បានដែរ តែ! អត់មានសំណាង បានដល់ថ្នាក់ទៅ១២។

ក៖ចុះ មានក្តីស្រម៉ៃ ចប់ការសិក្សា ថាចង់ធ្វើអី?

ខ៖រកការងារធ្វើ!​ ការងារល្អចឹងអ្ហា!

ក៖ការងារល្អ! ម៉េចដែរទៅ? ដូចថា ប្រភេទការងារម៉េចចឹងអ្ហាណា ដែលបងគិតថា បងគិតក្នុងក្តីស្រម៉ៃបង?

ខ៖ខ្ញុំចង់ធើអ្ហឺ...ដូចថា គេអង្គុយកត់សរសេរអីចឹងអ្ហាណា ហើយទៅជាមួយគេអីចឹងអ្ហា

ក៖អូ...ចាស អញ្ចឹងល្អមែនទែន ចឹងដោយសារអត់បានរៀនតទៅមុខទៀត បងក៏បោះបង់ចោលទៅ ហើយម៉េចបានយកគ្រួសារទៅ?

ខ៖ព្រោះប្តី ធើការនៅរោងចក្រអូ..ណាមួយ ចង់ទៅរៀនវិញ ក៏ទៅអត់កើតដែរ​ ធំហើយ!

ក៖ ហ៊ឹម...កាលហ្នឹង បងរៀបការអាយុម៉ានហើយ?

ខ៖អាយុ១៨

ក៖អ៊ូ...ហើយមកធ្វើការនៅពេញហ្នឹង ម៉ានឆ្នាំដែរ ហើយតាំងពីកើត?

ខ៖បានប្រហែលជាម៉ានអ្ហេ ទឹមម៉ាឆ្នាំ!

ក៖ហ៊ឹម ចាស! សព្វថ្ងៃបានកូនម៉ាននាក់ហើយបង?

ខ៖បាន២នាក់

ក៖កូនបង ស្រីម៉ាន ប្រុសម៉ាន?

ខ៖ស្រីមួយ ប្រុសមួយ ។

ក៖ចាស ហើយកូនបងទាំងពីរនាក់ហ្នឹងអ្ហា បងមានបំណងប្រាថ្នាអីទៅអនាគត ទុកសំរាប់កូនផងដែរ?

ខ៖ហ៊ឹម...ចង់អោយវា រៀនអោយបានខ្ពស់ជាងខ្ញុំ កុំអោយដូចខ្ញុំ ចង់រៀនអោយបានច្រើនដូចគេ ដូចឯង ។

ក៖ហ៊ឹម...ចាស កាលបងរៀបការហ្នឹង! បងស្រលាញ់គ្នា រឺក៏ឪពុកម្តាយ ជាអ្នករៀបចំអោយ?

ខ​៖គាត់ស្រលាញ់គ្នាទៅ គាត់ក៏ពេញចិត្ត អត់បានការអ្ហេ គ្រាន់តែរៀប...

ក៖ចាស ហ្នឹង! ហ្នឹងហើយ ។ ហើយបងស្រលាញ់បងប្រុស កាលមុនជួបគ្នានៅណាដែរ?

ខ៖នៅ...កន្លែង ធើការ នៅកន្លែងធ្វើទឹកសុទ្ធវីតាល់អូ! រោងចក្រ ទឹកសុទ្ធវីតាល់។

ក៖ហ៊ឹមៗ

ខ៖រោងចក្រទឹកសុទ្ធវីតាល់!

ក៖ហើយម៉េចទៅ​ពេលហ្នឹង ពេលហ្នឹងម៉េចទៅ បងអាចប្រាប់បានអ្ហេ?

ខ៖​ពេលហ្នឹង​គាត់អ្ហឺ...គាត់នៅជិតផ្ទះជួលខ្ញុំ ផ្ទះជួលហ្នឹង នៅជិតគ្នា បន្ទប់ជិតគ្នាចឹងអ្ហា ដល់ពេលចឹងទៅ ទាក់ទងគ្នាតាមទូរស័ព្ទ នៅ!​យាយលេង យាយលេង...ធម្មតាចឹងទៅ ហើយក៏យាយលេងទៅ ហើយក៏មានចិត្តស្រលាញ់គ្នាហ្នឹងដែរ។

ក៖ចាស! បទពិសោធន៍អ្ហា បើយាយទៅបានណាត់គ្នាជួបគ្នាចឹងទៅ?

ខ៖ចាស

ក៖ អូ...ហើយផ្សះផ្សាចិត្តគ្នាម៉ានឆ្នាំដែរ បានមានរៀបការ ?

ខ៖អូ ប្រហែលជា៣!​៤!ខែ...

ក៖៣!៤!ខែអ្ហេ?

ខ៖ចាស

ក៖ចាស ហើយបងប្រុស ធ្វើការអីដែរ?

ខ៖គាត់ធ្វើការវីតាល់ដូចគ្នា

ក៖ធើក្នុងរោងចក្រតែមួយ?

ខ៖ចាស

ក៖ចាស! ហើយពេលដែលរៀបការហើយ​ បានបងម៉ោ អ្ហឺ...ម៉ោនៅៗខាងម្តាយ​ នៅខាងបងប្រុស?

ខ៖ចាស

ក៖ចាស ហើយជីវិតបង កាលមុនរៀបការហ្នឹងយ៉ាងម៉េចដែរ? អាចប្រាប់បានអ្ហេ?

ខ៖ពេលខ្ញុំ អ្ហឺ...ពេលខ្ញុំមានប្តី! ពិបាកដែរ...! ពូខ្ញុំធើបាបផង ​គាត់ធ្វើបាបផងអីផង គាត់ធ្វើបាបចឹង ចេញពីធ្វើការចឹងទៅ វៃតប់! រាល់តែថ្ងៃចឹងអ្ហាណា ហើយដល់ពេលចឹងទៅ អ្ហឺ...គិតចេះតែខ្លាច ប៉ាគាត់ឃើញអាណិត គាត់យកទៅ

ក៖ហ៊ឹម...អូ ចឹងមានន័យថា នៅជាមួយផ្ទះបងប្អូនអ្ហូ?

ខ៖ចាស​ ជាមួយពូបង្កើត ត្រូវជា​គាត់ពុកខ្ញុំ បងប្អូនគ្នា ចឹងនៅជាមួយគាត់ហ្នឹងទៅ ប៉ុន្តែនៅ អ្ហឺ...ជួលបន្ទប់ដោយខ្លួនអ្ហេ ។ ដល់ពេល ចេះតែហាម អត់អោយដើរទៅណា អីចឹងអ្ហាណា វាហាម អ្ហឺ...ពេលការ ប៉ុនយើងដើរអត់ដល់ផ្ទះហ៊ឹម! គាត់គិតតែពីរអ៊ូ ខឹង! ថាយើង ដើរលេង ស៊ូ...!

ក៖ចាស ចេះស៊ូ...រហូតម៉ោ?

ខ៖ចាស

ក៖ចាស ហើយជីវិតបង ឆ្លងកាត់ការងារប៉ុន្មានការងារហើយ?

ខ៖ ច្រើនដែរ! អ្ហឺ...អាយុ១៨ឆ្នាំ ខ្ញុំទៅធ្វើការ ដាំតាឡូង នៅខេត្តពោធិសាត់ហ្នឹង នៅ...ធើការអោយចិនហ្នឹង! ដំបូង...ខ្ញុំធើការ អ្ហឺ...អោយចិន! ដាំតាឡូងចឹងទៅ វាអត់បើកលុយអោយ ឈប់ពីហ្នឹង មកវិញចូលធើការរោងចក្រ ចូលរោងចក្រហ្នឹង ម៉ាខែ៦០រៀល! ធើការបាន ប្រហែលជាម៉ាឆ្នាំ! ឈប់ៗចូលៗទៅៗកន្លែងវីតាល់ហ្នឹង ចូលធ្វើការនៅវីតាល់ហ្នឹងទៅ ចូល...ទៅ! ធើការ២!៣!៤កន្លែងដែរ។

ក៖ហើយជីវិតធ្វើការងារហ្នឹង ជីវិតការងារមួយណាដែលបងស្រលាញ់ ហើយពេលអ្ហឺ...ចូលទៅ​ យ៉ាងម៉េចដែរ កាលហ្នឹង?

ខ៖ខ្ញុំស្រលាញ់ខាងអ្ហឺ...ការងារខាងកាត់ដេរ!

ក៖ហើយធើបានម៉ានឆ្នាំហើយ បានឈប់ធ្វើវិញ?

ខ៖ប្រហែល២ឆ្នាំ!

ក៖ហើយចេះជំនាញហ្នឹង ចេះអ្ហេ? ចេះកាត់ ចេះដេរសំល្លៀកបំពាក់អី អត់?

ខ៖អ្ហឺ...បើសិនជាខ្ញុំដេរនៅរោងចក្រហ្នឹង​ ដេរអត់ទាន់ស្ទាត់អ្ហា អត់ទាន់ស្ទាត់ អត់ទាន់អីចឹង ហើយដល់ពេលគេផ្លាស់ប្តូរដីថ្មីចឹងទៅ ក៏នាំគ្នាឈប់ទៅ! (ក្អក)

ក៖ចាស ចឹងអ្ហឺ...ហើយបន្ទាប់ម៉ោ បានចូលវីតាល់ ហើយការងារហ្នឹង ពិបាកអ្ហេ?

ខ៖អត់ផង...ការងារវីតាល់ស្រួល! អត់មានបាកអីទេ គ្រាន់តែអង្គុយ មើលទឹក មើលអីចឹងអ្ហា!

ក៖ហ៊ឹម...

ខ៖(ក្អក)

ក៖ចាស!​ ហើយបន្ទាប់ម៉ោ ដូចជាបងស្រីផ្ទាល់ បានខំធ្វើការងារ បាន២កន្លែងដែរអូ?

ខ៖ចាស

ក៖ហើយប្រាក់ខែអី កាលហ្នឹង ចិញ្ចឹមខ្លួនឯង រស់អត់?

ខ៖ប្រាក់ខែ បានម៉ាខែ១៣០! ហ៊ឹម! យើងអត់ថែមម៉ោងអ្ហា ចេញម៉ោង៤ បានម៉ោផ្សារ បានៗផ្ញើអោយម៉ែ ខ្លះទុកលើខ្លួនឯងខ្លះ។

ក៖ល្អហើយចឹង ល្អ!​ ចាស...ខំប្រឹងតស៊ូ! អញ្ចឹងអ្ហាណា ហើយបងខ្លួនឯងម៉ង អ្ហឺ...ពេលដែលបន្ទាប់ការងារហ្នឹងម៉ង អ្ហឺ...បានរៀបការ អ្ហឺ...បានរាល់ថ្ងៃហ្នឹង នៅត្បាញចឹងអ្ហូ?

ខ៖ចាស!

ក៖ចាស! ការងារត្បាញហ្នឹងស្រលាញ់អ្ហាអត់?

ខ៖ស្រលាញ់ដែរ

ក៖ស្រលាញ់ដែរ ?

ខ៖ចាស

ក៖ចាស មូលហេតុអីដែរ ព្រោះឃើញចាស់ៗ ត្បាញ! មើលទៅ គួរអោយស្រលាញ់ ហើយមើលទៅ មើលឃើញគាត់រវ៉ៃចឹង មើលទៅ ចង់ចេះខ្លួនឯង ចង់រៀន ចង់ចេះចឹងអ្ហា ចង់យកជំនាញហ្នឹង អ្ហឺ...ពីក្មេងៗម៉ោ ចូលចិត្ត គេចេះយើងចេះដែរ ប៉ុន្តែយើងធើតាមគេតា...

ខ៖ត្រូវហើយ

ក៖ហើយការងារត្បាញ ធើម៉ានឆ្នាំដែរ ម៉ោដល់អាលូវហ្នឹង?

ខ៖ហ៊ឹម...ខ្ញុំទឹមម៉ោធើដែរហ្នឹង

ក៖ចឹង?

ខ៖ទឹមម៉ោធើ ទឹមបានម៉ាឆ្នាំដែរហ្នឹង! ពីព្រោះខ្ញុំកូនខ្ចី...

ក៖អូ...ចាស

សំលេងកូនគាត់យំ

ក៖ហ៊ឹម...(សើច)

ខ៖(សើច)

ក៖អូន...! ចាស!​ ដល់ពេលចឹង បងរៀនជំនាញត្បាញពីណាម៉ោដែរ?

ខ៖ម៉ែ...ម៉ែគាត់បង្រៀន គាត់ប្រាប់ ក៏ធ្វើតាមគាត់...

ក៖ម្តាយក្មេកអ្ហាបង?

ខ៖ចាស

ក៖ចាស ហើយឪពុកម្តាយគាត់នៅណាបង?

ខ៖ឪពុកម្តាយគាត់នៅស្រុកអ្ហ?

ក៖ចាស នៅខាងណាបង?

ខ៖នៅព្រៃផ្នៅ!

ក៖គាត់ ឈ្មោះអីខ្លះដែរ?

ខ៖គាត់ឈ្មោះពៅ អាន ម៉ែខ្ញុំ ឈ្មោះ ហែម សម្ឆស្ស។

ក៖ចាស ចឹង! គាត់ទាំងពីរនាក់មានមុខរបរអីដែរ ដើម្បីចិញ្ចឹម ជីវិតនិងគ្រួសារ?

ខ៖ជួនកាល គាត់ធ្វើការនៅហ្នឹង ដល់ពេលខែភ្លៀងចឹង អត់ធ្វើអីអត់កើតអញ្ចឹង! គាត់ធើហើយ គាត់ភ្ជួរអី តិចតួចអី ហើយគាត់ធើស្រូវ ។

ក៖ចាស ហើយអ្ហឺ...កាលពីមុនម៉ោ ឪពុកម្តាយរបស់បងស្រី មានប្រាប់ពីជីវិត កាលនៅកុមារភាព អោយបងដឹងអ្ហេ?

ខ៖អត់ដែរប្រាប់ផង

ក៖អត់ដែរប្រាប់ទេ...! ហើយខ្លួនឯងមានដែលប្រាប់ សួរៗគាត់អ្ហេ ពីជីវិតគាត់ កាលពីមុន?

ខ៖សួរដែរតា តែគាត់ថា ចង់ដឹងអីចឹងទេ...

ក៖ហ៊ឹម...ចឹងវិញ?

ខ៖ចាស ព្រោះអត់ចង់អោយដឹង យាយទៅ! ខ្ញុំក៏មិនសូវចង់ដឹងម៉ានអ្ហេ ពួកគាត់អត់ដែល យាយអីប្រាប់ផង ហ៊ឹម!(គ្រហេម)

ក៖ចាស ហើយអ្ហឺ...ពេលហ្នឹង! បងគិតថា ឪពុកម្តាយគាត់ ជាមនុស្សបែបណាដែរ សំរាប់បងស្រី?

ខ៖ខ្ញុំគិតថាគាត់មនុស្សល្អ ហើយគាត់ មិនៗ មើលទៅ មិនអាក្រក់ មិនអីពេក

ក៖ហ៊ឹម...ចាស

ខ៖ហើយចឹង!

ក៖ចាស...ហើយគាត់មានបានទូន្មានប្រៀនប្រដៅអី ដល់បងអ្ហេ ជាដំបូន្មានឪពុកម្តាយអ្ហា?

ខ៖ប្រៀនប្រដៅថា ប្រដៅថា... មិនអោយទៅណា កុំអោយជឿគេ កុំអោយដើរទៅណា ទៅណ្ណី អីចឹងអ្ហា ខ្លាចចាញ់បោកគេ

ក៖គាត់ប្រាប់អញ្ចឹង?

ខ៖ចាស ហ្នឹងហើយ

ក៖ហើយខាងបងស្រីផ្ទាល់ មានកើតទាន់ ខាងឪពុកម្តាយអ្ហេ ខាងជីដូនជីតា ចាស! ទាំងឪពុក រឺក៏ខាងម្តាយអ្ហា?

ខ៖អ្ហឺ...យាយ! ជីតា! ខ្ញុំ គាត់ខូច គាត់! ប៉ុន្តែនៅតែយាយ។ យាយខាង...ឪពុកខ្ញុំ! គាត់អាយុ៦០ហើយ យាយខាងជីតាខ្ញុំអ្ហា មិនដឹងយាយម៉ាន ប្រហែល៥០មិនដឹង! ៦០ក៏មិនដឹង! ៦០ដែរហើយ ស្រករគ្នា។

ក៖តែគាត់ខូចហើយ?

ខ៖ចាស

ក៖ទាំងពីរនាក់ហ្នឹង?

ខ៖ចាស គាត់ខូចហើយ មើល៍អ្ហឺ...យាយតាខាងពុក! គាត់ស្លាប់តា ខាងម៉ាក់!​ ស្លាប់យាយ នៅតែតាហើយយាយអ្ហេ សព្វថ្ងៃ។

ក៖អូ...គាត់ឈ្មោះអីដែរ?

ខ៖យាយខ្ញុំ! គឹម សាវូន! តាខ្ញុំអីអ្ហេ...សុខ ហោន!

ក៖ហ៊ឹម...ហ្នឹងអ្ហឺ...ខាងឪពុក រឺខាងម្តាយ?

ខ៖យាយ! គឹម សាវូន បានខាងឪពុក! គាត់អ្ហឺ...សុខ ហោន ហ្នឹង! បានខាងម្តាយ។

ក​៖កាលគាត់មានព្រះជន្នរស់ហ្នឹង គាត់ប្រាប់ថានៅកុមារភាពហ្នឹង អ្ហូ...បងស្រីដែរ?

ខ៖អត់ផង! ព្រោះ ពេលគាត់នៅ...មានជីវិតចឹងទៅ គាត់! នៅមើលតែចៅ ហើយខ្ញុំ! អត់ដែរ នៅមួយគាត់ ហើយខ្ញុំធើការ ដល់ពេលគាត់ឈឺ...គាត់ស្លាប់ទៅ ក៏ខ្ញុំអត់បាន ទៅបុណ្យគាត់ដែរ ព្រោះខ្ញុំនៅធើការ

ក៖ហ៊ឹម...ចាស​! ហើយពេលហ្នឹង បងស្រីដឹងរឿងអីគេខ្លះ ពីជីដូនជីតាបស់បងស្រីដែរ?

ខ៖ខ្ញុំអត់សូវដឹងម៉ានដែរ គ្រាន់តែដឹងថា ពេលគាត់នៅរស់ចឹងអ្ហា គាត់ធ្លាប់តែយាយប្រដៅ ទៅណាអត់ចេះស្តាប់ម៉ែឪអីចឹងអ្ហា ចេះតែយាយពីរឿងឪ ប៉ុនគាត់យាយតែប៉ុណ្ណោះ

ក៖អញ្ចឹង?

ខ៖គាត់សូវបានយាយអីផង ពីព្រោះខ្ញុំ អត់ដែលនៅស្រុក ខ្ញុំធើការរហូតអីចឹង...

ក៖ហ៊ឹម...(សើច) មានដឹងថា ពួកគាត់មានប្រកបមុខរបរអីអ្ហេ អ្ហឺ...ក្រែងល! បងស្រី?

ខ៖យាយខ្ញុំ គាត់ធ្វើស្រែដែរ ស្ទូងស្រូវ ជំរុក!

ក៖ចាស ហើយអ្ហឺ...ពីជីដូនជីតា កាលគាត់ កាលមុនណា គាត់អ្ហឺ...មានធ្លាប់ប្រាប់ ទាក់ទងនឹងដំបូន្មានដែររឺទេ?

ខ៖អត់ធ្លាប់ផង

ក៖ចាស ហើយកាលសម័យពីមុនហ្នឹង មានផ្ទះជាមួយបងស្រី ជាមួយឪពុកម្តាយអី មានសភាពបែបណាដែរ?

ខ៖ផ្ទះហ្នឹង!ទូច ផ្ទះទូច មិនធំពេក!

ក៖ផ្ទះម៉ូតអីគេ?

ខ៖ផ្ទះស្លឹក

ក៖ចឹង?

ខ៖ចាស

ក៖ហើយផ្ទះហ្នឹង ! សង់ខ្លួនឯងរឺក៏ជួលគេ?

ខ៖ធ្វើខ្លួនឯង

ក៖ឪពុកម្តាយបងស្រីអ្នកធ្វើអ្ហេ?

ខ៖ចាស

ក៖ហើយនៅគ្នាម៉ាននាក់?

ខ៖នៅ...គ្នា ៤!៥នាក់

ក៖រាល់ថ្ងៃ នៅ៤!៥នាក់ដែរ គាត់ចេញ ចេញវិញ ប្រពន្ធកូនអី ចេញអស់ហើយ ?

ខ៖មានគ្រួសារ មានដែរ!​មីអូន ឪពុកម្តាយហ្នឹង! មាន៥នាក់។

ក៖អញ្ចឹង!​អាលូវហ្នឹង មានតែម្នាក់ទេ ត្រូវមើលថែឪពុកម្តាយបស់បង?

ខ៖ចាស

ក៖ចាស ហើយអ្ហឺ...សំរាប់បងស្រីផ្ទាល់ បានឆ្លងកាត់ជីវិតដែល ធ្លាប់ឆ្លងកាត់ពីមុនម៉ោហ្នឹង គិតថាខ្លួនឯងម៉េចដែរ?

ខ៖ពីមុនម៉ោ គិតខ្លួនឯងថា អ្ហឺ...មានប្តី មានកូនទៅ!​ គិតគូខាងណា អត់សូវគិតគូខាងគាត់ ព្រួយពីកូនចៅ

ក៖ហើយអញ្ចឹង! ក្នុងចិត្តហ្នឹង យ៉ាងម៉េចដែរ តើពេលភ្ជំអីចង់កូនស្វាមីអីទៅលេងអ្ហេ?

ខ៖ចាស

ក៖ហើយមើលទៅគាត់ ទាំងអស់គ្នា សុខសប្បាយអ្ហេ ហើយគាត់ ទំនាក់ទំនងគាត់ អីគាត់ធម្មតា តាអ្ហី?

ខ៖គាត់សុខសប្បាយ

ក៖ហើយក្នុងចិត្តខ្លួន​ឯង កាលពីមុនមកដល់អាលូវហ្នឹង គិតថាជីវិត ពេលមុននឹងរៀបការ រៀបការហើយរឺក្រោយរៀបហ្នឹង យ៉ាងម៉េចដែរ?

ខ៖(សើច) ធម្មតា! គ្រាន់តែថា ពេលៗរៀបការ...មានប្តីទៅ ស្រួលជាងអាលូវ ពេលនៅក្រមុំ!​ពិបាកពេក ហើយពេលមានប្តីទៅ វាស្រួលជាងពេលនៅក្រមុំ! ពូ...គាត់ធ្វើបាបផងអីផង ចឹងអ្ហា ហើយធើការអោយគេផង ប៉ុហ្នឹង!

ក៖ហើយពូហ្នឹង! ម៉េចបានធ្វើបាប ជាមនុស្សកាច រឺក៏គាត់ស្លូត?

ខ៖គាត់កាច! គាត់អត់អោយដើរទៅណា ហើយនៅផ្ទះ ធើការអត់អោយចេញអ្ហេ ចេញម៉ោង៤ហ្នឹង! ធើម៉េចក៏ដោយអោយតែមកដល់ផ្ទះអោយលឿន ក្នុងម៉ោង៤ហ្នឹង យើងដើរមិនទាន់ គាត់ធើ...វ៉ៃហើយ។

ក៖អញ្ចឹង?គាត់វ៉ៃបង មានស្លាកស្នាមរហូតម៉ោ មានអ្ហេ?

ខ៖អត់!​អត់ផង អ្ហឺ...វ៉ៃម៉ារុំព័ន្ធទូចៗ គាត់អត់យកព័ន្ធគាត់ធំអ្ហេ ដូចថាធាងម៉ោធំអី អត់មាន!

ក៖អូ ហ្នឹងហើយ ដល់ពេលអាលូវ វារៀងស្រណុកចិត្តជាងមុនអ្ហា ព្រោះអី យើងមានជីវិតគ្រួសារផ្សេង...

ខ៖ចាស លែងពឹងគាត់ទៀត

ក៖ហើយរឿងដែលពិបាកជាងគេ នៅក្នុងជីវិត រហូតម៉ោដល់អាលូវ មានរឿងអីធ្វើអោយចាំជាងគេដែរ?

ខ៖មានអីផង មានតែសន្ទូង សំណាប់ហ្នឹង ចងចាំជាងគេ។

ក៖គាត់ធ្វើបាបតែផ្លូវកាយតា តាបង?ផ្លូវចិត្តដែរ ត្រូវអ្ហេ?

ខ៖ផ្លូវចិត្តអត់សូវម៉ាន

ក៖អត់ដែរខឹងគាត់ អត់ដែរពិបាកចិត្តអ្ហេអ្ហូ?

ខ៖អត់! គ្រាន់តែថា​ ពេលគាត់បែកចឹងទៅ​ គ្រាន់តែនេះ តែហើយៗ

ក៖ហើយបន្ទាប់ម៉ោ សំរាប់រឿងល្អៗសំរាប់ជិវិតបងវិញ មានរឿងធ្វើអោយបងសប្បាយចិត្ត?

(សំលេងកូនគាត់)

ក៖គ្រាន់តែម៉ាក់យាយចឹង គេគាំទ្រម៉ងនៀក(សើច)

ខ៖(សើច)ទៀម៉ឹមអ្ហេ?(យាយទៅកាន់កូន)

ក៖ចាស ហើយសំរាប់បងផ្ទាល់ រឿងដែលមានមោទន:ភាពខ្លួនឯង មានធ្វើអីដែលធ្វើអោយសប្បាយចិត្តអ្ហេ?

ខ៖គាត់តែរឿងខ្លះ គឺថា ធ្វើបានអញ្ចឹងអ្ហាណា

ក៖ហ៊ឹម!

ខ៖ខ្ញុំមិនដែលធ្លាប់គិតទេ សប្បាយចិត្តអីចឹងទៅ សប្បាយចិត្ត ទៅធើការ ធើអីចឹងទៅ ហើយបើចិត្តយើងចង់ត្បាញ ត្បាញទៅ ចឹងខ្ញុំសប្បាយចិត្ត។

ក៖អញ្ចឹង!​ ការត្បាញហ្នឹង រៀង! ធ្វើទៅ អោយចិត្តវាស្ងប់ដែរណ្ណ?ហើយចង់ធ្វើអីផ្សេងពីហ្នឹងទៀតទេ អនាគត?

ខ៖ធ្វើ...គិតពេលកូនធំ ចង់ធ្វើអីផ្សេងដែរ មិនទាន់ដាក់ពាក្យ ធើរោងចក្រអ្ហេ

ក៖ចាំ កូនធំសិន?

ខ៖ចាស

ក៖ហើយអាអូនទូចហ្នឹង អាយុម៉ានហើយ?

ខ៖ប្រហែលជាអាយុ៤ខែ!

ក៖អូ...៤ខែអ្ហេ?

ខ៖ចាស

ក៖ចាស...រៀងរឹងមាំ ឈ្មោះអីដែរ?

ខ៖រិទ្ធ សុភារះ

ក៖កូនប្រុសទៀត ហើយអ្ហឺ...កូនមួយទៀត? ស្រី! ក៏ប្រុស?

ខ៖ស្រី! ឈ្មោះរិទ្ធ សុភារី ។

ក៖អាយុម៉ានដែរ?

ខ៖អាយុអ្ហឺ...១ខួប ៨ខែ

ក៖អ្ហូ...នៅទូចៗហ្នឹងបង?

ខ៖ចាស

ក៖អើយសំរាប់ ជីវិត!បងនៀក ដែលមានកូន មានអី គិតថាលំបាកអីគេខ្លះដែរ?

ខ៖បាក!​ កូនហត់មើលវា យាយទៅ​! ការងារច្រើនអ្ហា

ក៖ហ៊ឹម...ត្រូវចេះមើលកូនទុកដាក់?

ខ៖មើលកូនមើល(សំលេងយាយទៅកាន់កូន) នេះ! ម៉ឹមៗ!

ក៖ហើយការលំបាកហ្នឹង មានអីខ្លះដែរ?

ខ៖លំបាកហ្នឹង នៅពេលដែលវាយំម្តងចឹង? មើលអត់ឈ្នះចឹង ជួនកាលយ៉ាប់រឿងចិញ្ចឹមកូន...ព្រោះមួយចឹង អត់អីទេ អ្ហឺ...វាចឹងទៅ មើលវាមុជទឹកអីចឹងទៅ អោយវាដេកទៅ ដាំបាយ ដាំអីចឹងទៅ...

ក៖ចាស ហើយអញ្ចឹង! ម៉េចបានយកកូន យកម៉ោចឹង បើដឹងថាលំបាកចឹង?

ខ៖វាអញ្ចេះ!​ កាលហ្នឹង វា...!អត់ដឹងថា វានៅទូចក្រោយនេះទេ អត់ដឹងថាវា ប្រច័ណ្ឌចឹងអ្ហា

ក៖ហ៊ឹម...អត់ដឹង!

ខ៖ហើយដល់ពេល ៦ខែ បានដឹង!

ក៖អ្ហូ...ដូចថាយើងអត់ដឹងមុនអ្ហាណា

ខ៖ចាស

ក៖ហើយពេលដែលយកអាអូនហ្នឹងអ្ហាណា ធ្លាប់មានយល់សប្តិ មានអីអ្ហេ ហ៊ឹម! ធ្លាប់មានកូនអីចឹងអ្ហាណា ចាស់ៗពីដើម ច្រើនតែយាយចឹង

ខ៖យាយសប្តិឃើញថា គេអោយចិញ្ចៀន!

ក៖អាហ្នឹង! កំណើតអាអូនអ្ហេ?

ខ៖ចាស

ក៖ហើយចុះកំណើតអាអូនស្រី កូនបង?

ខ៖កូនស្រី? លឺសប្តិ ថាគេអោយក្រវិលចឹងអ្ហាណា!

ក៖ហ៊ឹម...ចាស ! ត្រូវអ្ហានៀក យល់សប្តិថា គេអោយក្រវិល ហើយចិញ្ចៀន(សើច)

ខ៖(សើច)

ក៖សុទ្ធតែកាដូដែលគេអោយម៉ោហើយ ហើយខ្លួនឯង អ្ហឺ...សំរាប់ប្អូនស្រី អូនប្រុស ចង់ទៅថ្ងៃអនាគតទៅ ចង់អោយម៉េចដែរ?

ខ៖ចង់អោយប្អូនៗរៀនបានខ្ពស់ ចឹងបានថា ប្អូនខ្ញុំទី២ វាមានគ្រួសារដែរ វារៀន ត្រឹមថ្នាក់ទី៣ ឈប់!ទៅធើការដែរ រាល់ថ្ងៃទៅធើការនៅថៃអ្ហូ! ចូលទៅដល់ថៃ!​ដល់ពេលចឹងទៅ បានវាម៉ោលេងផ្ទះ ទាល់តែភ្ជំហើយ បានវាទៅថៃវិញ ប្អូនខ្ញុំ! ធើការ តាំងពីអាយុ២ឆ្នំា

ក៖អ្ហឺ...នៅក្មេងម៉េស ម៉េចចឹង?

ខ៖វាអត់ចេះសរសេរ វាអត់ចេះអាន

ក៖ចាស...ហើយបងប្អូនបងស្រី គាត់ទៅធ្វើការនៅណាខ្លះអ្ហៅ?

ខ៖ប្អូនខ្ញុំ មីទី៣! អត់ទាន់ធ្វើការអ្ហេ ប៉ុននៅរៀន ហើយរាល់ថ្ងៃអត់នៅជាមួយប្តីវាអ្ហេ ទៅធើការនៅថៃ ។

ក៖ហើយពីមុនម៉ោ គាត់អត់បានរៀនសូត្រទាំងអស់គ្នាអ្ហេទេ អូ?

ខ៖ចាស

ក៖បានរៀនដែរ តែកំរឹតទាបអូ?

ខ៖ចាស

ក៖ចាស ហើយឪពុកម្តាយអីនៅស្រុកគាត់ អ្ហឺ...គាត់នៅធើការងារអីដែរបង​ រឺក៏គាត់ឈប់ហើយ?

ខ៖គាត់ផ្អាក ព្រោះភ្លៀងចឹង អត់សូវមានការងារធើអ្ហេ ទាល់តែភ្ជំហើយបានធើការទៀត

ក៖គាត់ផ្នែកអីអ្ហៅ?

ខ៖គាត់ធើការសំណង់

ក៖ហ៊ឹម...ទាំងពីរនាក់តែម្តង?

ខ៖ធើ...តែពុកខ្ញុំ និងម៉ែខ្ញុំ នៅមើលប្អូន

ក៖ហ៊ឹម...ហើយគាត់អាយុម៉ានហើយឆ្នាំហ្នឹង?

ខ៖ពុកខ្ញុំអាយុ៤០! ហើយម៉ែខ្ញុំ៤២ហើយ

ក៖ហើយចឹងគាត់នៅ រៀងក្មេងដែរហ្នឹង!ត្រូវអ្ហេ?

ខ៖ចាស

ក៖ហើយពេលហ្នឹង មានបានសួរគាត់អត់ថា ជីវិតនៅកុមារភាព គាត់ធ្លាប់?

ខ៖ខ្ញុំអត់បានសួរគាត់ដែរ?

ក៖ហើយមានគំរោងចង់សួរគាត់អត់ ពេលទៅផ្ទះវិញ?(សើច)

ខ៖សួរគាត់ខ្លះៗដែរ

ក៖ ថា...ដើម្បីអោយជិតស្និទ្ធិរវាងឪពុកម្តាយអ្ហា?

ខ៖ចាស

ក៖ហើយយើងឃើញឪពុកម្តាយអ្ហា ជាមនុស្សបែបណាដែរ?

ខ៖ហ៊ឹម! អត់អីអ្ហេ គាត់ជាមនុស្សល្អ អីចឹងដែរ! ខ្ញុំ ហ៊ឹម!​ មិនដែលគិតថាគាត់ជាមនុស្សយ៉ាងម៉េចៗទេ ទោះជាគាត់អាក្រក់ម៉េច ក៏គាត់នៅតែជាឪពុកម្តាយ មិនដែលហ៊ានយាយអីអាក្រក់លើគាត់អ្ហេ

ក៖គាត់ធ្លាប់ធ្វើបាបអត់?

ខ៖ពុកខ្ញុំ! គាត់អត់ដែលវ៉ៃខ្ញុំអ្ហេ តែកាលពីទូច ធើការហត់! ប្អូនគាត់យាយម៉ាត់ពីរម៉ាត់ចឹង គាត់វ៉ៃខ្ញុំហើយ

ក៖ហ៊ឹម!

ខ៖គាត់តែ! គាត់វ៉ៃតែម្តងអ្ហេ វ៉ៃអត់ខ្លាំងអ្ហេ គាត់ខឹងគេពេកអ្ហា ធើអីគេអត់កើត

ក៖ហើយម៉ោវ៉ៃកូន គាត់វ៉ៃ

ខ៖ចាស ទទួលគាត់ធើហ្នឹង គាត់អាយុ៣៥! គាត់ទៅលីស្រូវគេ លីស្រូវដាក់ស្រុកយួនអ្ហូ លីស្រូវចឹងទៅ ម៉ោវិញអត់បាយអត់ទឹកចឹង ម៉ោដល់ផ្ទះយប់ប្រហែលជាម៉ោង៦! ទៅគាត់ខឹង បងគាត់ថាអោយអីចឹងអ្ហា យាយជេខ្ញុំអីចឹងទៅ គាត់ខឹង គាត់វ៉ៃ ហើយម្តងហ្នឹង គាត់អត់ដែរវ៉ៃអ្ហេ គាត់វ៉ៃហើយ គាត់អាណិតកូនតាមក្រោយ ។

ក៖ត្រូវហើយ​ យើងអត់មានកំហុសអីផង

ខ​៖ចាស

ក៖ហើយបងប្អូនផ្សេងទៀត គាត់វ៉ៃចឹងដែរ?

ខ៖គាត់អត់វ៉ៃអ្ហេ គាត់គ្រាន់តែយាយ គាត់យាយម៉ាម៉ាត់ពីរម៉ាត់ សាឡឹងមុខ តែយើងយាយទៅ អត់ស្តាប់ អត់ដើរចេញ គាត់វ៉ៃហើយ តែបងប្អូនខ្ញុំ ពេលដែលពុកខ្ញុំ សាឡឹងមុខចឹង គាត់អត់ហ៊ានមើលមុខអ្ហេ ដើរ...!ទៅចូលផ្ទះ អត់មានទៅលេងអ៊ីណាអ្ហេ ។ គាត់ៗស្រលាញ់កូន ស្រលាញ់ហើយ តែកុំមើលមុខ តែយើងអត់ដើរចេញចឹង ហើយទៅ​ គាត់វ៉ៃហើយ គាត់ៗអត់ចង់ៗ អោយកូនខូច ខ្លាចកូនដើរផ្លូវអាក្រក់

ក៖ត្រូវហើយ​ ក្នុងជីវិតបងផងអ្ហា ក្នុងការចងចាំ ដែលម៉ោយាយពីការលំបាក ម៉ោដល់អាលូវអ្ហា ក្នុងសម័យអាលូវនៀក! ចង់បានអីផ្សេងទៀតអ្ហេ?ដូចថាទៅអនាគត ចង់បានអី រឺក៏យើងមានប្រាថ្នាចង់បានអីដែរ?

ខ៖ខ្ញុំប្រាថ្នា! បើសិនជាខ្ញុំ កូនធំរកការងារដែលល្អបានធើ មកទិញដី ទិញផ្ទះនៅទាល់តែបាន ប្រាថ្នាខ្ញុំចង់បានផ្ទះ ចង់បានដី អោយកូនខ្ញុំនៅ ហើយដល់ពេលធំឡើង អត់មានអីអោយកូននៅនឹងគេ

ក៖ ល្អមែនទែន! ចិត្តជាម្តាយ ហើយចឹងអ្ហឺ...ចង់មានអី ដំបូន្មានអី ដល់កូន ដល់ពេលគាត់ធំអីអ្ហា ដល់ពេលធំឡើង កុំដើរក្នុងផ្លូវអាក្រក់ កុំដើរក្នុងផ្លូវខុស ចង់អោយរៀនរកលុយ ហើយសន្សំលុយទិញដី ទិញផ្ទះគេ ចឹងអ្ហាណា ប្រឹងទាំងអស់គ្នាចឹងអ្ហាណា (សំលេងកូនគាត់យំ) អោយខំរៀនអោយបានច្រើន ។

ក៖ហើយខ្លួនឯង ចូលចិត្តមុខម្ហូបអីដែរ?

ខ៖ខ្ញុំយាយទៅ! ម្ហូបអីក៏ចូលចិត្តដែរ អត់ៗតបអ្ហេ...ហូបបានទាំងអស់ ព្រោះកាលណាយើងធ្លាប់នេះ ធ្លាប់ពិបាក ដល់ពេលកាលយើង រិះម្ហូបក៏អត់កើតដែរ ហើយបើទៅធើការអោយគេ​ ភាគច្រើន! យើងដាច់លុយ ជួនកាលប្រហុកចឹងទៅ បើយើងមានលុយ យើងហូបត្រីអីចឹង

ក៖ចាស ហើយសំរាប់អ្ហឺ...បទចម្រៀងអីដែរ?

ខ៖ចូលចិត្ត...

ក៖បទអីដែរ?

ខ៖យាយទៅចូលចិត្តស្តាប់បទ ចូលចិត្តអាបទ អី? អាហ៊ឹម ស៊ីវនច្រៀង អាបទ ខ្ញុំច្រៀងដាក់កូនអូ! បើនៅខាង​អោយតែខ្ញុំស្តាប់បទហ្នឹង ចិញ្ចឹមកូនម៉ោ ដូចម៉ែខ្ញុំចិញ្ចឹមកូនខ្ញុំអត់? ហើយចូលចិត្តណាស់ ស្តាប់បទចម្រៀង...

ក៖ចាស! អ្ហូ...ហើយអ្ហឺ...សំរាប់កុមារភាព អ្ហឺ...ចូលចិត្តលេងល្បែងអីដែរ ល្បែងកុមារភាពអ្ហា

ខ៖តាំងពីកុមារភាពអ្ហា ខ្ញុំចូលចិត្តលេងលោតកៅស៊ូ

ក៖ចាស ចាស ចឹង! ហើយបន្ទាប់ម៉ោទៀត ចំណង់ចំណូលចិត្តខ្លួ​នឯង ការធ្វើម្ហូប ដែលខ្លួនឯងធ្វើហើយឆ្ងាញ់មុខម្ហូប ធ្វើ! ហើយឆ្ងាញ់អ្ហេ ?

ខ៖ខ្ញុំចូលចិត្តឆា!

ក៖ធើហើយឆ្ងាញ់ម៉ង! អោយតែឆា ឆ្ងាញ់ម៉ង?

ខ៖ចាស

ក៖ឆា អីគេ ឆាអួ?

ខ ៖ឆាត្រកូន ឆាត្រកូនមួយត្រី យាយទៅអោយតែឆា ហើយសាច់ជ្រូក!

ក៖ចាស (សើច)

ខ៖ចាស

ក៖ឆ្ងាញ់ម៉ាបែបទៅ ហើយចុងក្រោយនេះ បងមានពាក្យពេន៍អី ដើម្បីផ្តាំផ្ញើ អោយដល់កូនចៅជំនាន់ក្រោយ ជាពិសេស ដល់កូនដែលគេធំទៅ! គេអាចចូលម៉ោស្តាប់សំលេងក្នុងថ្ងៃហ្នឹងអ្ហា

ខ៖ត្រូវខំរៀន ដើរខុសៗអីចឹងអ្ហា ដើរផ្លូវខុសអី អោយតែដើរក្នុងផ្លូវល្អអ្ហា

ក៖ចាស ​ប៉ុហ្នឹងអ្ហេណ្ណ?

ខ​៖ចាស

ក៖ចាស​ អញ្ចឹង!​អរគុណច្រើន សំរាប់ចំណាយពេលវេលាសម្ភាសចឹង?សម្ភាសនេះ ត្រូវបានដាក់នៅក្នុងវេបសាយក្នុងសាលានៅសហរដ្ឋអាមេរិក ដែលមានអាស័យដ្ឋានwww.cambodianoralhistry.byu.edu ចាស! ចឹងបងស្រី អាចអនុញ្ញាតិអោយខ្ញុំថតរូបបងស្រីមួយអ្ហេ? មុននឹងសដាក់សំលេងបងសម្ភាសថ្ងៃហ្នឹង ក្នុងវេបសាយមួយហ្នឹងអ្ហា ដើម្បីទុកអោយកូនចៅជំនាន់ក្រោយអាចទៅចូលស្តាប់បាននូវពាក្យពេជន៍?

ខ៖ចាស ៕